**Tájékoztatás az óvodai és iskolai szociális segítő szolgáltatásról**

2018. szeptember 1-től minden óvodában és iskolában kötelező a szociális segítő szolgáltatás biztosítása.

A szociális segítő feladatai:

A szociális segítő szolgáltatás elsősorban megelőző tevékenység, célja a gyermekek, tanulók egyéni fejlődésének segítése, valamint a csoportok, osztályok, közösségek fejlesztése.

A szociális segítő az óvodában, iskolában rendszeresen fogadóórát tart. A gyermek, szülő és a pedagógus egyaránt megkeresheti a gyermeket vagy gyermekközösséget érintő problémával. A szociális segítő információt, tanácsot ad, szükség esetén speciális szakember felkeresését javasolja. A segítő elérhetősége az intézményi faliújságon, honlapon megtalálható.

A szociális segítő a csoportvezetővel, osztályfőnökkel egyeztetve, a felmerülő szükségletek alapján prevenciós foglalkozásokat biztosít a csoportoknak, osztályoknak. A foglalkozások a gyermekek életkorához igazodóan, az óvodai, osztályfőnöki munkához illeszkedve valósulnak meg. A leggyakoribb témák az önismeret, a kommunikációs, a társas készségek fejlesztése, a konfliktusok megelőzése, helyes kezelése, a digitális biztonság, a környezettudatosság, a szenvedélybetegségek megelőzése.

A szociális segítő a fentieken túl részt vesz az intézmény közösségi eseményein.

A szociális segítőről:

A szociális segítő felsőfokú szociális végzettséggel rendelkező szakember (szociálpedagógus, szociális munkás vagy szociális szakirányú végzettségű pedagógus). Munkáltatója a győri Család- és Gyermekjóléti Központ.

Adatkezelés:

A szociális segítő titoktartásra kötelezett, munkája során a szolgáltatást igénybe vevők adatait az adatvédelmi előírásoknak megfelelően kezeli. Az adatkezelési tájékoztató az intézmény honlapján – [www.csgykgyor.hu](http://www.csgykgyor.hu) – érhető el.

Panaszjog:

Amennyiben a szociális segítő munkájával kapcsolatosan panasz, kérdés merül fel, forduljon bizalommal a Család- és Gyermekjóléti Központ igazgatójához (Rákosi- Tóth Rita, 9024 Győr, Lajta u. 21. tel:. 96/517-737) vagy az ellátottjogi képviselőhöz: Bukovics Szilvia (szilvia.bukovics@ijsz.bm.gov.hu, tel.: +36-20-4899-585)

**Az intézmény óvodai és iskolai szociális segítőjének neve, elérhetősége:**

Fodor Zsuzsanna

Tel.: +3620/403-33-36

E-mail: iskolai15@csgykgyor.hu